Дзяржаўны камітэт па маёмасці Рэспублікі Беларусь

**Дзяржаўны камітэт па маёмасці Рэспублікі Беларусь** (*Дзяржкаммаёмасць*) — рэспубліканскі орган дзяржаўнага кіравання ў галіне зямельных адносін, геадэзічнай і картаграфічнай дзейнасці, найменняў геаграфічных аб’ектаў, дзяржаўнай рэгістрацыі нерухомай маёмасці, правоў на яе і здзелак з ёй, па пытаннях маёмасных адносін (уключаючы кіраванне, распараджэнне, прыватызацыю, ацэнку і ўлік маёмасці, якая знаходзіцца ва ўласнасці Рэспублікі Беларусь), за выключэннем прыватызацыі жылых памяшканняў дзяржаўнага жыллёвага фонду, вядзенне адпаведных кадастраў, рэгістраў і рэестраў, а таксама дзяржаўнае рэгуляванне тапографа-геадэзічнай дзейнасці і землеўпарадкавання.

Дзяржкаммаёмасць падпарадкоўваецца Ураду Рэспублікі Беларусь.

## Гісторыя 
З мэтай правядзення ў Беларусі зямельнай рэформы, у 1991 годзе быў створаны Камітэт па зямельнай рэформе і землеўпарадкаванню. Пазней, у 1997 годзе, адбылося аб’яднанне землеўпарадкавальнай і картографа-геадэзічнай службаў, і быў створаны Дзяржаўны камітэт па зямельных рэсурсах, геадэзіі і картаграфіі Рэспублікі Беларусь. З 2002 года на яго былі ўскладзены таксама функцыі па дзяржаўнай рэгістрацыі правоў на нерухомую маёмасць і здзелак з ім.

У адпаведнасці з Указам Прэзідэнта Рэспублікі Беларусь ад 5 мая 2006 г. № 289 «Аб структуры Урада Рэспублікі Беларусь» створаны Дзяржаўны камітэт па маёмасці шляхам далучэння Фонду дзяржаўнай маёмасці Міністэрства эканомікі да Камітэта па зямельных рэсурсах, геадэзіі і картаграфіі пры Савеце Міністраў Рэспублікі Беларусь.

## Структура 
Сістэму Дзяржкаммаёмасці складаюць:
* Цэнтральны апарат:
** Старшыня
*** Аддзел па працы са зваротамі грамадзян і сувязях з грамадскасцю
*** Аддзел эканомікі
*** Аддзел фінансаў, бухгалтарскага ўліку і справаздачнасці
*** Аддзел спецыяльнай, арганізацыйнай работы і справаводства
*** Аддзел інфармацыйных тэхналогій
** Першы намеснік Старшыні
*** Аддзел кантролю эканамічнай дзейнасці
*** Галоўнае ўпраўленне маёмасных адносін
*** Упраўленне па распараджэнні маёмасцю рэспубліканскай уласнасці
*** Упраўленне па пытаннях выкарыстання дзяржаўнай маёмасці
*** Упраўленне ўліку маёмасці
** Намеснік Старшыні
*** Упраўленне землеўпарадкавання
*** Упраўленне геадэзіі і картаграфіі
*** Аддзел кадастру
** Намеснік Старшыні
*** Юрыдычнае ўпраўленне
*** Аддзел рэгістрацыі і тэхнічнай інвентарызацыі нерухомай маёмасці
*** Упраўленне ацэнкі
* Тэрытарыяльныя фонды Дзяржкаммаёмасці па абласцях і горадзе Мінску;
* Дзяржаўныя арганізацыі і інстытуты, падпарадкаваныя Дзяржкаммаёмасці:
** Землеўпарадкавальныя арганізацыі
** Дзяржаўны цэнтр картографа-геадэзічных матэрыялаў і даных Рэспублікі Беларусь
** Агенцтвы па дзяржаўнай рэгістрацыі і зямельным кадастры
** Арганізацыі, якія ажыццяўляюць ацэначную дзейнасць
** Арганізацыі, якія аказваюць рыэлтарскія паслугі
** Навучальныя ўстановы
* Дзяржаўнае гандлёва-вытворчае аб’яднанне «Белрэсурсы»

## Задачы 
Галоўнымі задачамі Дзяржкаммаёмасці з’яўляюцца правядзенне адзінай дзяржаўнай палітыкі ў галіне зямельных адносін, геадэзічнай і картаграфічнай дзейнасці, найменняў геаграфічных аб’ектаў, дзяржаўнай рэгістрацыі нерухомай маёмасці, правоў на яе і здзелак з ёй, па пытаннях маёмасных адносін (уключаючы кіраванне, распараджэнне, прыватызацыю, ацэнку і ўлік маёмасці, якая знаходзіцца ва ўласнасці Рэспублікі Беларусь), за выключэннем прыватызацыі жылых памяшканняў дзяржаўнага жыллёвага фонду, вядзенне адпаведных кадастраў, рэгістраў і рэестраў, а таксама дзяржаўнае рэгуляванне тапографа-геадэзічнай дзейнасці і землеўпарадкавання, стварэнне ўмоў для развіцця арганізацый усіх формаў уласнасці, якія ажыццяўляюць дадзеныя віды эканамічнай дзейнасці.

Дзяржкаммаёмасць каардынуе дзейнасць рэспубліканскіх органаў дзяржаўнага кіравання, іншых дзяржаўных арганізацый, падпарадкаваных Ураду Рэспублікі Беларусь, а таксама дзейнасць мясцовых выканаўчых і распарадчых органаў у гэтых абласцях.

## Кіраўнікі 
* Георгій Іванавіч Кузняцоў (5 мая 2006 — 27 снежня 2014).
* Андрэй Анатолевіч Гаеў (27 снежня 2014—2020).
* Дзмітрый Феафанавіч Матусевіч (4 чэрвеня 2020 — 27 сакавіка 2025).
* Віталь Іосіфавіч Нявера

## Крыніцы 
## Спасылкі 
* Дзяржаўны камітэт па маёмасці Рэспублікі Беларусь 
* Пастанова Савета Міністраў Рэспублікі Беларуст ад 29 ліпеня 2006 г. № 958 «Пытанні Дзяржаўнага камітэта па маёмасці Рэспублікі Беларусь» 

Катэгорыя:Дзяржаўныя камітэты Беларусі
Катэгорыя:З’явіліся ў 2006 годзе